
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 12 decembrie 2007

Nr.29/358
RAPORT

asupra propunerii legislative pentru modificarea articolului 79

 din Legea nr. 69 din 28 aprilie 2000, Legea educaţiei fizice şi sportului
(Plx-655/2007)
1. În conformitate cu prevederile art. 95 din Regulamentul Camerei Deputaţilor, republicat, cu adresa Pl-x 655/2 octombrie 2007, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea articolului 79 din Legea nr. 69 din 28 aprilie 2000, Legea educaţiei fizice şi sportului (Plx-655/2007).
La întocmirea raportului Comisia a avut în vedere avizul Comisiei juridice, de disciplină şi imunităţi, avizul Consiliului Legislativ şi Punctul de vedere al Guvernului.
Propunerea legislativă are ca obiect de reglementare abrogarea textului art. 79 alin. (2) din Legea educaţiei fizice şi sportului nr. 69/2000, cu modificările şi completările ulterioare, text ce „contravine prevederilor constituţionale”, reprezentând o „ingerinţă în administrarea unei proprietăţi private...”.

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată, împrumutând caracterul legii asupra căreia se intervine legislativ.
3. La lucrările Comisiei au fost prezenţi un număr de 13 deputaţi, din totalul de 25 membri ai Comisiei.

4. Potrivit prevederilor art. 75 alin. (1) din Constituţia României, republicată şi ale art. 92 alin. (8) din Regulamentul Camerei Deputaţilor, republicat, Camera Deputaţilor este Cameră decizională. Senatul, în calitate de primă Cameră sesizată, a respins propunerea legislativă.
5. În urma dezbaterii, în şedinţa din 03 decembrie 2007, Comisia propune Plenului respingerea propunerii legislative cu unanimitate de voturi, din următoarele motive:

· Bazele sportive, chiar şi cele care aparţin societăţilor comerciale cu capital privat, sunt considerate ca fiind de interes public, întrucât sportul în sine reprezintă un domeniu de asemenea interes.

      PREŞEDINTE,









SECRETAR, 

           Lia Olguţa Vasilescu

